השיר על אהבת הגנב הליצן והמלך
עוֹרֵךְ בָּהִיר וָצַח וּשְׂעָרֵךְ כֵּהֶה כַּלַּיְלָה; יָדֵךְ אוֹתוֹ חוֹפֶנֶת וְאוֹסֶפֶת מַעְלָה מַעְלָה ; לְתִפְאֶרֶת רֹאש נָטוּי עַל צַוָּאר גִּבְעוֹל עָדִין; וּפָנִים שֶמִּן הַיֹּפִי נָטְלוּ תִּשְעָה קַבִּין ; וְרָטַט הַנֵּר בַּחֶדֶר בּוֹ הֶרְאֵית לִי אֶת מַרְאַיִךְ; לְעֵינַי עוֹד שִׂמְלָתֵךְ אַט אַט גּוֹלֶשֶת מִכְּתֵפַיִךְ ; וּבְתַנְחוּמֵי הַיֹפִי חוֹבֶשֶת לֵב נִשְבָּר; וּמַתְנַת נְשִיקוֹתַיִךְ לִי כְּגֶשֶׁם לַמִּדְבָּר; כִּי הָיִית לִי הַצָּמָא ; וְהָיִית לִי הָרָעָב; וְהַמַּוֶת שֶבַּפֶּרַח הַנּוֹבֵט בִּשְׂדֵה הַקְּרָב ; אֵין מוֹצָא אָמְרָה הַדֶּרֶךְ - תִּפְסוּ אֶת הַגָּנָב; הַלֵּיצָן הָיָה לְמֶלֶךְ ; כִּי לָבַש אֶת צֵל הָאָב; הַיָּמִים הָיוּ חִידָה לִי, הַלֵּילוֹת הָיוּ לְפֶלֶא; כְּמוֹ צִפּוֹר הַמְבַקֶּרֶת אֲסִיר בְּתָא הַכֶּלֶא; הוּא יוֹדֵעַ יוֹם יַגִּיעַ לֹא תָּשוּב עוֹד לְבַקְּרוֹ ; וְאַתְ בָּאָה וְהוֹלֶכֶת וְּכָל יוֹם יוֹם אַחֲרוֹן; גּופֵךְ חָלָב וּדְבָש הָיָה הָאָרֶץ הַמֻּבְטַחַת; הַשִּׁיר הוּא נְשִיקַת פְּרֵידָה מִבַּעַד לַמִּטְפַחַת; שֶנִּכְתַּב לְאוֹר שֶל נֵר רוֹטֵט הָעֶרֶב בְּחַדְרִי; לֹא שוֹאֵל עוֹד לְדָבָר מִן הַדְּבָרִים שֶלֹּא חוֹזְרִים; כִּי הָיִית לִי הַצָּמָא ; וְהָיִית לִי הָרָעָב; אַתְּ חוֹפֶנֶת שְעָרֵךְ וְעַל רֹאשֵךְ אוֹתוֹ תַּגְבִּיהִי; אִיש אָחֵר שָׂם לְמַרְאַיִךְ דַּם לִבּוֹ קוֹרֵא שֶלִּי הִיא; פַּחַד שָוְא שֶל הֶרֶף עַיִן וּפָּנָיו כִּפְנֵי אָחֵר ; אַתְ לוֹחֶשֶׁת אֲהוּבִי זֶה הָיָה רַק צֵל עוֹבֵר ; אַגָּדָה אוֹר נֵר גּוֹוֵעַ רַחַשׁ רוּחַ קֶרֶן סַהַר; תַּמּוּ מְחוֹלוֹת הַנֶּפֶשׁ נִרְדְמוּ שֵׁדֵי הַיַּעַר; הָעוֹלָם תַּמִּים כְּיֶלֶד מְחַיֵּךְ מִתּוֹךְ שְנָתוֹ; הָאָסִיר יָצָא לַחֹפֶשׁ הוּא גָּנַב אֶת חֵירוּתוֹ; כִּי הָיִית לִי הַצָּמָא ; וְהָיִית לִי הָרָעָב; וְהַמַּוֶת שֶבַּפֶּרַח הַנּוֹבֵט בִשְׂדֶה הַקְּרָב ; אֵין מוֹצָא אָמְרָה הַדֶּרֶךְ - תִּפְסוּ אֶת הַגָּנָב; הַלֵּיצָן הָיָה לְמֶלֶךְ ; כִּי לָבַש אֶת צֵל הָאָב; 